paragraph_text: Portret Henrika VIII. je izgubljeni rad Hansa Holbeina mlađeg koji je portret Henrika VIII. Uništen je u vatri 1698. godine, ali je još uvijek poznat po mnogim kopijama. To je jedan od najslikovitijih portreta Henrika VIII. i jedan je od najpoznatijih portreta bilo kojeg britanskog monarha. Izvorno je nastao oko 1536. – 1537. kao dio zidne slike koji prikazuje dinastiju Tudor u palači Whitehall u Londonu. Izvorna slika je prikazivala četiri figure oko velike mramorne stele: Henrika, njegovu ženu Jane Seymour i njegovih roditelja, kralja Henrika VII. i Elizabete od Yorka. Vjerojatno je naslikana za kratkog braka Henrika s Jane Seymour tijekom iščekivanja porođenja njihova djeteta, kraljevića Edwarda, koji se rodio u rujnu 1537.<ref>King Henry VIII; King Henry VII, National Portrait Gallery Pristupljeno 24. svibnja 2017. mini|lijevo|<center>Kopija u ulju izvorne zidne slike iz palače Whitehall koju je naručio kralj [[Karlo II., kralj Engleske|Karlo II. 1667. god.]] Za razliku od tadašnjih standarda prema kojima portret kraljevske obitelji treba držati mač, krunu ili žezlo, ovaj portret nema tih obilježja. To je bilo uobičajno u progresivnom kraljevskom portretiranju, na primjer Tizianovim portretima Habsburške obitelji i drugih kao što su npr. francuski i njemački kraljevski portreti. No, Holbeinov uspjeh u prenošenju kraljevskog veličanstva bez takvih specifičnih rekvizita je izniman. Umjetnik ga je prikazao kao moćnog, odlučnog i iznad svega veličanstvenog. To je postigao odlučnim stavom i čvrstim pogledom ravno u oči gledatelja. Njegove su noge raširene, a ruke držane sa svoje strane u pozi ratnika ili hrvača. U jednoj ruci drži rukavicu, a druga poseže za bodežom koji visi na pojasu. Henrikova odjeća i okružje su ukrašeni, a posebno je istaknut detaljni vez, nosio je mnogo nakita, uključujući nekoliko prstenova i ogrlica, a koža i veliki nakurnjak koje nosi dodatno pojačavaju njegovu muževnost. Velikim prstenjem i niz ogrlica, bodežom, obilno ukrašenom sobom i svečanom odjećom Holbein nam prikazuje moć i raskoš kraljevske obitelji. Jak kontrast svijetla i tame naglašava konture mladog i zdravog kralja koji je u punom zamahu života. No, zapravo je kralj u stvarnosti bio dosta niži i u svojim 40-im godinama je već fizički propadao.<ref>Derek Wilson, Was Hans Holbein's Henry VIII the best piece of propaganda ever?, The Telegraph 23. travnja 2009. Pristupljeno 25. svibnja 2017.